Utaravento ji Sola

Utarali Vento ji Sola is 46yum fabula de Esopo.

Fabula

 * Utarali Vento ji Sola debate kete maxmo bala, kuwatu dawoyen preata koberido in termopul kapa. Ete dongi ki dente kute unyum kosa ki dawoyen ofplasi sesu kapa ingay na bekolyo maxmo bala kom alote. Denwatu, Utarali Vento vento har sesu total balaya, mas fol max ki te vento, maxmo nere ki dawoyen perfleksi sesu kapa wey se; ji fe fini, Utarali Vento esto na xidu. Denwatu, Sola termopul xorbrila, ji fori, dawoyen ofplasi sesu kapa; ji fe folo, Utarali Vento bexucyo na etiraf ki Sola maxmo bala of dua te.


 * [utäˈɾäli ˈvento d͡ʒi ˈsolä deˈbäte ˈkete ˈmäʃmo ˈbälä, kuˈwätu däwoˈjen pɾeˈätä kobeˈɾido in teɾmoˈpul ˈkäpä. ˈete ˈdoŋgi ki ˈdente ˈkute unˈjum ˈkosä ki däwoˈjen ofˈpläsi ˈsesu ˈkäpä inˈgäj nä beˈkoljo ˈmäʃmo ˈbäla kom äˈlote. denˈwätu, utäˈɾäli ˈvento ˈvento häɾ ˈsesu toˈtäl bäˈläjä, mäs fol mäʃ ki ˈte ˈvento, ˈmäʃmo ˈneɾe ki däwoˈjen peɾˈfleksi ˈsesu ˈkäpä wej ˈse; d͡ʒi fe ˈfini, utäˈɾäli ˈvento ˈesto nä ˈʃidu. denˈwätu, ˈsolä teɾmoˈpul ʃoɾˈbɾilä, d͡ʒi ˈfoɾi, däwoˈjen ofˈpläsi ˈsesu ˈkäpä; d͡ʒi fe ˈfolo, utäˈɾäli ˈvento beˈʃut͡ʃjo nä etiˈräf ki ˈsolä ˈmäʃmo ˈbälä of ˈduä ˈte.]